
(uon nuper M. Tullii Ciceronis librum de natura deorum primum ad 
artis criticae praecepta ita reuocarem, ut, quae temporis iniuria in eo libro 
legerentur uerba corrupta, ea emendare studerem, in prima harum adno- 
tationum criticarum parte potissumum eos locos tractaui, qui non possent 
sanari nisi per coniecturam, in altera harum adnotationum parte de iis 
locis dixi, qui auctoritate optumorum librorum secus atque usque adhuc 
factum esset constituendi aut etiam seruata librorum scriptura aliter enar- 
randi esse uiderentur ac uisum esset plerisque grammaticis: nunc uenio 
ad illos huius libri locos, in quibus grammaticis manus interpolatrix uer- 
sata esse uisa est: qua in causa uereor ne citius quam uerius homines 
docti saepe iudicauerint, non cogitantes oratorem Romanum clarissumum 
non tam doctis quam ommibus ciuibus suis populari ratione praecepta 
philosophiae tradere uoluisse, ut saepe minus seueras artis dialecticae 
leges quam eloquentiae abundantiam spectasse uideatur. 

Ac primum quidem Io. Georg. Baiterus nuper, id est anno huius 
saeculi LXIIIL, c. 1 8. 2. sic Ciceronis uerba constituit: uelutin hac quae- 
stione plerique, quod maxume ueri simile est et quo omnes 
natura duce uenimus, deos esse dixerunt, dubitare se Prota- 
goras, nullos esse omnino Diagoras Melius et Theodorus Oyre- 
naeus [putauerunt], quibus in uerbis laudandus est uir doctissumus 
quod optumorum librorum auctoritate uenimus pro olim uolgato uehimur 
restituit, non laudandus fortasse, quod e cod. Glogauiensi contra 
optumorum librorum auctoritatem Cyrenaeus pro Cyrenaicus scripsit 

collato Ciceronis loco Disput. Tuscul. I. 43, 102., si quidem Cicero in 
his rebus sibi parum constat, uituperandus uero est Daiterus, quod auctore 
I. Bakio uerbum putauerunt suppositioium esse existumauit et uncis 
circumdedit. Etenim si uerbum putauerunt, quod omnes libri eo loco 
habent, omiserimus, sententia quidem totius loci intellegi poterit, quia 
repetere mente possumus dixerunt e superiore oratione, locutio autem 
Latina, quam M. Tullius in his quoque de philosophia libris elegantissu- 
mam repraesentare studuit, concidet: itaque multo melius rem agemus, si 
ex nostra dicendi scribendique ratione, quam ego in edendis ueterum libris 
non soleo sequi nisi docendi causa, haec uerba ita conformabimus: uelut 
in hac quaestione plerique — deos esse dixerunt, dubitarese 
Protagoras (nempe dixit); nullos esse omnino Diagoras Melius 
et Theodorus Cyrenaicus putauerunt, ita ut uerbum putaue- 
runt, quo uerbo saepe M. Tullus in referendis philosophorum decretis 
similiter usus est, non sine aliquo orationis pondere enuntiato finem in- 
ponat. Non minus inprobandum nobis uidetur, quod idem Baiterus 
eodem Bakio auctore in simili causa infra c. 5. $ 1l. scripsit: quod 
non Academiae uitio, sed tarditate hominum arbitror conti- 
gisse; nam si singulas disciplinas percipere magnum est, 
quanto maius omnis? quod facere iis necesse est, quibus pro- 
positum est ueri reperiendi causa et contra omnis [philosophos] 
et pro omnibus dicere; cuius rei tantae tamque difficilis fa- 
cultatem consecutum esse me non profiteor, secutum esse prae 
me fero. Nam quod Baiterus cum Bakio nomen philosophos suppo- 
siticium esse putauit, id mea quidem sententia nullam probabilitatis speciem 
prae se fert propterea, quia, si omisso isto nomine uerba contra om- 
nis et pro omnibus ita intellegere uelimus, ut disciplinas, quod ante 
legitur, mente adsumamus, ex nostra quidem dicendi sentiendique ratione 
recte se res habere uideatur, uerum populare illud dicendi genus, quod 
Cicero in his quoque libris secutus est, istam rationem repudiat. Aliter 
enim dicitur supra: haec in philosophia ratio contra omnia dis- 
serendi, quibus in uerbis quem ad modum contra omnia intellegen- 
dum sit primum ipsum uerbum omnia, quod est generis neutri, ostendit, 

tum etiam uerba ea, quae explicandae sententiae causa adiunguntur: 
nullamque rem aperte iudicandi, satis demonstrant, hoc autem loco 
si disciplinas intellegimus, parum Latina, si masculini generis omnis 
et omnibus esse putamus, falsa omnino oratio est, ut Cicero paene ne- 
cessario scribere debuisse uideatur id, quod ab eo scriptum esse libri 
omnes testantur: quibus propositum est ueri reperiendi causa 
et contra omnis philosophos et pro omnibus dicere. 

Paulo post in omnibus libris, dui sunt melioris notae, leguntur uerba 
&. 12. ita fere scripta: ex quo existit illud, multa esse probabilia, 
quae quamquam non perciperentur, tamen, quia uisum quen- 
dum haberent insignem et inlustrem, iis sapientis uita rege- 
retur, nisi quod in cod. B. scriptum est ex quo exsistit et illud, id 
utrum recipiendum sit necne alia quaestio est, quam hoc loco omittere 
possumus, exsistit autem tempus uerbi praesens, quamquam omnes fere 
critici falsum esse pronuntiauerunt, quia, quasi praeteritum uerbi tempus 
praecessisset, deinceps perciperentur et regeretur diceretur, nunc ta- 
men obtinendum esse censeo, qua de re paulo post dicam. Etenim totam hanc 
sententiam: Ex quo exsistit illud — iis sapientis uita regeretur, 
Heindorfio auctore I. G. Baiterus omittendam esse censuit, quod ego minume 
conprobare possum. Haec enim sententia, quae similis legitur in Ciceronis 
Academic. prior. lib. II. 31, 99. et lib. de officiis II. 2, 7., ab hoc loco mi- 
nume aliena est, in quosicommemorauit Cicero illam Academicorum doctrinam, 
rem ad.certum quendam finem perducere debebat, non in media sententia desi- 
nere, quod tum fieret, si uerbis his positis: Non enim sumus ii, quibus 
nihil uerum esse uideatur, sed ii, qui omnibus ueris falsa quae- 
dam adiuncta esse dicamus, tanta similitudine, utiniis nulla in- 
sit certa iudicandi et adsentiendi nota, omissis quae nunc in libris in- 
terposita sunt uerbis statim pergeretur: Sed iam, ut omni me inuidia 
liberem, ponam in medio sententias philosophorum de natura 
deorum. Nam debebat Cicero eodem modo, quo ante uerbis his: Nec 
tamen fieri potest, ut qui hac ratione philosophentur, ii nihil 
habeantquod sequantur, ostenderat reuocari hoc a ra'ione et doctrina 
ad usum uitae et res ueras, item etiam in hoc enuntiato, quod rei copiosius 

explicandae causa adiunxerat, facere, ut non aliter atque id fit in locis supra 
laudatis Academic. prior. IL 31, 99. de officiis II. 2, 7., hic quoque 
ostenderet Academicorum disciplinam etiam ad uitam regendam satis prae- 
sidii in se continere, id quod rectissume fit his ipsis, quae in libris legun- 
tur, uerbis: ex quo exsistit illud, multa esse probabilia, quae 
quamquam non perciperentur, tamen, quia uisum quendam 
haberent insignem et inlustrem, iis sapientis uita regeretur. 
Quod autem homines.docti existumauerunt parum elegantem esse hanc 
orationem Latinam: quae quamquam non perciperentur, tamen, 
quia uisum quendam haberent insignem et inlustrem, iis sa- 
pientis uita regeretur, atque aut scribendum fuisse: quibus, quam- 
quam non perciperentur, tamen — sapientis uita regeretur, 
aut etiam ita: quae quamquam non perciperentur, tamen — $a- 
pientis uitam regerent, res admodum nota. est, saepe et in Graeco et 
in Latino sermone, ubi semel pronomine relatiuo uis totius sententiae 
relatiua significata est, ibi altero loco, ubi alius pronominis casus requi- 
ritur, non relatiuum pronomen, uerum pronomen is poni, ueluti in no- 
tissumo illo Ciceronis loco e Bruto 74, 258. sed omnes tum fere, qui 
necextraurbemhancuixerant nec eos aliqua barbaries dome- 
stica infuscauerat, recte loquebantur, uide quae Fr. Ellendtus ad 
h. L adnotauit p. 414. ed. alt. Hoc igitur loco, quoniam pronomen rela- 
tiuum primis plerumque uerbis enuntiati relatiui,' etiam si bipartitum est, 
adsimulari solet, qua de re dixi in Quaest. Tullian. lib. L. p. 18 sq. 
exemplis usus eius modi, quale est Ciceronis pro L. Flacco 36, .90. 
Ergo is, quisi aram tenens iuraret, crederet nemo, per epistu- 
lam quod uolet iniuratus inpetrabit, ubi Orellius olim. scribi 
uoluit falso: cui, si aram tenens iuraret, crederet nemo eto., 
hoc, inquam, loco, quum pronomen relatiuum quae ad priorem enuntiati 
relatiui partem accommodatum esset et scriptum: quae quamquam non 
perciperentur etc. pro quibus, quamquam (ea) non perciperen- 
tur, necessario in altera enuntiati relatiui parte casus pronominis re- 
latiui inmutandus erat itaque scriptum est, quoniam duplex relatio non 
poterat inferri; iis, ubi exspectaueris, si quidem pronomen relatiuum priori 

enuntiati parti non adhaeresceret, quibus. Id ita recte atque ordine fit, 
ut peritissumus quisque Latinae linguae eo minume offendatur. Sed hoc 
ipsum iam rectissume G. F. Schoemannus explicauit p. 41. ed. tert. 
Reliquum est, ut ostendam ne illud quidem, quod Heindorfio aliisque offen- 
sioni fuit, quod post uerba: ex quo exsistit illud, multa esse 
probabilia, inferuntur praeterita perciperentur et regeretur, 
tantum ualere, ut haec a Cicerone scripta esse non posse uideantur. 
Etenim etsi facile exsistit in exstitit mutari potest, id quod factum est 
a multis criticis, tamen, etiam si retinemus traditam in libris scripturam 
exsistit, nihil est in his uerbis quo iure offendamur. Neque enim ab 
isto uerbo praeterita illa suspensa sunt, uerum ab illa ui et significatione, 
quae inest in pronomine illud, quo non uis praesentis rel, quae nunc 
fiat, sed uis dicti alicuius praeteriti, quod iam in uulgus emanauerit, conti- 
netur, ut rectissume quasi post uerbum praeteritum inperfecta illa perci- 
perentur et regeretur inferantur. Persimilis causa eius loci est, quem 
eundem iniuria nuper quidam grammatici, suppositicium sine idonea causa 
esse putauerunt, qui legitur infra c. 27. S&. 77. his uerbis conceptus: 
Quid igitur mirum, si hoc eodem modo homini natura prae- 
scripsit, ut nihil pulcrius quam hominem putaret, eam esse 
causam, cur deos hominum similis putaremus? quo quidem in 
loco quod e libris correctis putemus pro putaremus, quod meliores libri 
omnes seruant, critici recipiendum existumauerunt, idoneam rationem non 
habet, quum ea ipsa uox eam esse causam non tam ad praesentem rem, 
quam ad praeteritam pertineat. Eis enim uerbis haec fere sententia 
continetur eo esse factum, ut deinceps rectissume putaremus scribi 
potuerit. Quod autem Maduigius opinatus est haec uerba: eam esse 
causam cur deos hominum similis putaremus, addita esse cum 
magno sententiae detrimento, quum mon intellegeretur usus formulae: 
quid igitur mirum, si cet., id quo iure dixerit, prorsus non uideo. 
Neque enim illud, quod uerbis: si hoc eodem modo homini 
natura praescripsit, ut nihil pulcrius quam hominem putaret, 
continetur, in dubium uocatur, quod tum fieret, si illa formula: Quid igi- 
tur mirum, si cet. hic haberetur: dixerat enim supra M. Tullius sine 

ulla dubitatione: Accessit etiam ista opinio fortasse, quod homini 
homine pulcrius nihil videtur: uerum is, qui loquitur, rationem potius 
reddere studet, quam ob rem homines hominum similes deos putauerint. Itaque 
tantum abest, ut haec uerba, quae in omnibus libris eodem modo scripta 
leguntur, suppositicia putari possint, ut aptissuma esse uideantur ad de- 
monstrandum id, quod hoe loco erat demonstrandum. Quod si Schoeman- 
nus p. 80. ed. tert. superuacanea haec uerba fuisse existumat, primum 
ueram totius loci rationem non perspexerat, deinde non reputauit, quam 
multa abiicienda essent e Ciceronis oratione, si omnia, quae abundantia 
esse uiderentur, remouere uellemus. 

Sequitur alius locus, qui in libris fere omnibus ita scriptus legitur 
c. 7. $&. 16. Atqui mihi quoque uideor, inquam, uenisse, ut 
dicis, opportune. Tres enim trium disciplinarum principes 
conuenistis: M. enim Piso si adesset, nullius philosophiae, 
earum quidem, quae in honore sunt, uacaret locus. Hoc loco 
quom libri meliores pro M. enim Piso scriptum habeant M. N. vel m. 
n. piso, dubitari potest, utrum enim eo loco retinendum an etiam scri- 
bendum sit, aliis etiam particula. omittenda esse uisa est omnino. Sed 
hoc non persequar hoc tempore, illud uideo non recte factum esse, quod 
nuper I. G. Baiterus auctore Bakio nomen philosophiae post nullius 
omisit, ut ex uerbis, quae ante leguntur, adsumenda uox disciplinae 
uideatur. Cur enim, quod in libris omnibus habetur, si totius loci sen- 
tentiae accommodatum est, omittatur? philosophiae autem nomen non 
solum uniuersam quae dicitur sapientiam, uerum etiam singulas philo- 
sophiae disciplinas significat, ueluti in M. Tulli Academicorum prior. 
lib. II. 19, 61. Tune, quum tantis laudibus philosophiam extu- 
leris Hortensiumque nostrum dissentientem conmoueris, eam 
philosophiam sequere, quae confundit uera cum falsis, spoliat 
nos iudicio, priuat approbatione, omnibus orbat sensibus? et 
eodem, quo hie modo etiam numerus huius nominis pluralis usurpatur, 
ueluti in M. Tullii libro de oratore III. 27, 107. quae exercitatio 
nunc propria duarum philosophiarum, de quibus ante dixi, 
putatur. conf. Gellii lib. II. 28, 1. 

Sed uix mihi concessum est hac scriptione omnes persequi huius libri 
locos, in quibus interpolationem olim uersatam esse docti statuerunt, ut de 
eadem re etiam deinceps mihi dicendum esse uideatur. Interea uenio ad 
eam rem, quae mihi huius scriptionis occasionem dedit. Recolenda est 
enim memoria loannis Augusti Ernestii nostrae Uniuersitati littera- 
rum, de qua optume olim uir egregius meruit, ille uir, qui non solum om- 
nes laudatarum artium disciplinas, quo fuit ingenii acumine et doctrmae 
elegantia, dum in uita fuit, adiuuit, auxit, amplificauit, uerum etiam in 
M. Tullii libris emendandis et enarrandis ita uersatus est, ut etiam nune, 
qui in simili causa uersatur, eius merita grato pioque animo meminisse 
debeat. Huius igitur summi uiri memoriam hoc anno retintegrabit uir 
litterarum laude clarissumus Alfredus Schoene, philosophiae professor 
extraordinarius design. oratione, quam de antiquissumis rerum scri- 
ptoribus Graecis die XX. mens. Octobris in auditorio Augustei XUII. 
hora XIL. habebit, ad quam orationem audiendam, ut RECTOR ACADE- 
MIAE MAGNIFICUS, FAUTORES ET PROCERES UT iUSQUE REI 
PUBLICAE, COMMILITONES HUMANISSUMI ATQUE ORNATISSUMI 
frequenter conuenire uelint ea qua par est obseruantia rogamus. 


Dat. d. XII. mens. Octobr. a. MDCCCLXUIII. 

I adnotationum criticarum ad M. Tullii Ciceronis librum de. 
natura deorum primum parte tertia; quam nuper edidi, de locis 
eius libri, in quibus aut uerba singula aut tota enuntiata in interpolatio- 
onis suspitionem adducta essent, dicere coeperam: iam reliquum est, ut 
id argumentum absoluam. Legimus enim in libro de natura deorum primo 
c. 12. &. 30. haec uerba in omnibus fere libris sic scripta: Iam de Pla- 
tonis inconstantia longum est dicere, qui in Timaeo patrem 
huius mundi nominari neget posse, in legum autem libris quid 
sit omnino deus anquiri oportere non censeat. Quod uero 
sine corpore ullo deum.uult esse, ut Graeci dicunt & OO C TOV, 
id quale esse possit intellegi non potest: careat enim sensu 
necesse est, careat etiam prudentia, careat uoluptate: quae 
omnia una cum deorum notione conprehendimus. In his uerbis 
Heindorfio auctore quum ali tum L G. Baiterus nuper uerba: ut 
Graeci dicunt é&o« uocov, suppositicia esse putauit eaque uerba uncis 
circumclusit. Haec opinio etsi inde aliquam auctoritatem nancisci potest 
uideri, quod Plato in illo, de quo agitur, Timaei loco p. 28. c. ed. H. Steph. 
hoc adiectiuo usus non est, tamen falsum est propterea, quod Cicero 
minume ipse hanc partem operis sui e Platonis aut aliorum philosopho- 
rum, quos nominat, libris conposuit, uerum perfectam a scriptore Graeco 
accepit, qui sine dubio ea ipsa uoce erat usus, quam Cicero, qui usitato 
more uerbis sine corpore notionem (Graeci adiectiui expresserat, 
quoniam ipse incorporeus non ausus est dicere, quamquam adiectiuum 


corporéus usurpauit, propterea apposuisse uidetur, quo plenius id, quod 
que 

apud Graecum auctorem inuenerat, redderet. Daiterus igitur eo minus 
mea quidem sententia de hoc loco debebat dubitare, quod G. F. Schoe- 
mannus haec iam recte uidisse uidetur, qui hoc quidem 1loco de 
librorum auctoritate non dubitauit atque omnia haec, ut sunt, Cice- 
ronis esse putauit. Contraria causa est c. XIIIL. $. 36., ubi I. G. 
Baiterus iure hnbrorum auctoritatem ita obtinuit in his uerbis: Aliis 
autem libris rationem quandam per omnem naturam rerum 
pertinentem ui diuina adfectam esse putat, ut de uerbo adfec- 
tam minume dubitaret, quod in interpolationis suspitionem uocauerat 
G..F. Schoemannus, qui ne nouissuma quidem editione eo adduci potuit, 
ut hanc uocem uncis liberaret. Dicitur autem rectissume ui diuina ad- 
fectum esse id, cui diuinitatem hominum opinio tribuit, eodem iure, quo 
Cicero ipse Disput. Tuscul. lib. V. 37. $. 81 scripsit: ut optuma quis- 
que ualetudine adfectus potest uideri natura ad aliquem mor- 
bum procliuior, sic animus alius ad alia uitia propensior, atque 
eodem modo, quo Cicero hoc libri de natura deorum loco locutus est, 
loquitur paulo post c. 15. $. 38. At Persaeus, eiusdem Zenonis 
auditor, eos esse ait habitos deos, a quibus magna utilitas ad 
uitae cultum esset inuenta, ipsasque res utilis et salutaris 
deorum esse uocabulis usurpatas, ut ne hoc quidem diceret, 
illa inuenta esse deorum, sed ipsa diuina. Quo quid absurdius 
quam aut res sordidas atque deformis deorum honore adficere 
aut homines iam morte deletos reponere in deos, quorum om- 
nis cultus esset futurus in luctu? Similiter, quamquam alio quodam 
modo, dicitur infra lib. III. 26, 67. Uidesne igitur quanto munere 
deorum simus adfecti? Itaque illo loco, unde digressa nostra oratio 
est, mihi uidetur de uerbo adfectam, quod recte etiam Daiterus, ut 
diximus, obtinuit, dubitari nullo modo posse. Diffhcilior ratio esse uidetur, 
nec tamen re uera est, si rem recte consideramus, eorum uerborum, quae 
paulo post in omnibus libris leguntur: Quum uero Hesiodi Theogo- 
niam,,id est originem deorum, interpretatur, tollit omnino 
usitatas perceptasque cognitiones deorum: neque enim Iouem 
neque Iunonem neque Uestam neque quemquam, qui ita ap- 

pelletur, in deorum habet numero, sed rebus inanimis atque 
mutis per quandam significationem haec docet tributa no- 
mina. Hoe quidem in loco inde a P. Manutio omnes fere critici de uerbis 
id est originem deorum dubitauerunt eaque plerique suppositicia. esse 
pronuntiauerunt. Id quod mihi iam secus esse uidetur. Tantum enim 
abest, ut Cicero uerbis his Hesiodi Theogoniam nihil nisi inscriptio- 
nem libri Hesiodei significare uoluerit, ut argumentum ipsum earum rerum, 
quae illo carmine continerentur atque explicarentur, indicare studuerit. 
Atque minume illud, quod adiungitur post Graecam libri appellatio- 
nem, superuacaneum est, quod non solum nomen libri ponitur, uerum 
etiam eo, quod inscriptio exponitur uerbis Latinis, indicatur, quod 
potissumum argumentum in eo carmine tractetur, quia sic optume 
intellegitur quam ob rem Zeno in interpretando illo ipso carmine usitatas 
perceptasque cognitiones deorum tollere potuerit. Ne quis autem hoc 
dicat, homines Latinos, quorum utilitati his libris Cicero inseruire uoluis- 
set, ipsos intellecturos fuisse, quid sibi haec inscriptio theogonia uel 
S60yovía uellet, conmemorandum est, Ciceronem his de philosophia Graeca 
scriptis libris omnibus omnia Graeca uocabula, quae non suae linguae 
usu cotidiano percepta essent, Latinis uocabulis singulis aut etiam pluri- 
bus explicauisse aut ita, ut rem Latinis uerbis proponeret et post ad- 
deret quo Graeco uocabulo appellaretur, ut loco superiore 8. 30. aut 
etiam sic, ut Graecum uocabulum proponeret idque Latinis uerbis inter- 
pretaretur, ut hoc ipso loco, eos autem et olim errauisse et etiam nunc 
errare, qui eius modi inferpretationes uocabulorum Graecorum aut circum- 
locutiones e Ciceronis oratione contexta amouere in animum induxerint. 

Hoc adeo, si placet, quoniam Bataui maxime philologi, quum eius modi 
emblemata, quae uocant, e Ciceronis scriptis eiecerunt, criticam artem 
praeclare sibi exercuisse uidentur, paulo diligentius consideremus. 

Et in hoc quidem libro c. 8. $. 18. legimus: nec anum fatidicam, 
Stoicorum zórvowv, quam Latine licet prouidentiam dicere, et 
uidemus scriptorem uocabulum Graecum notissumum Latina uoce interpretari, 
idemque agnoscimus &. 20. in uerbis his: Hunc censes primis, ut di- 
citur, labris gustasse physiologiam, id est naturae rationem, 


6 


qui quidquam, quod ortum sit, putet aeternum esse posse? 
ubi olim uerba id es£ naturae rationem in interpolationis suspitionem 
uocata sunt, quae quum illo quo semper Cicero utitur more in his libris 
satis defenduntur, tum simili loco, qui est de diuinatione lib. I. 41, 90. 
qui naturae rationem, quam gvauoAoyiav Graeci appellant, 
notam esse sibi profitebatur. Magis etiam mirum uideri potest, quod 
legitur c. 8. 8. 48. quae est enim gens aut genus hominum, quod 
non habeat sine doctrina anticipationem quandam deorum? 
quam appellat moóAmgwiv Epicurus, id est anteceptam animo 
rei quandam informationem, sine qua nec intellegi quidquam 
nec quaeri nec disputari potest. cf. c. 14. $. 44. Nam in hoc loco 
quum iam Latinam uocem anticipationem posuisset, addidit tamen 
deinceps id est anteceptam animo rei quandam informationem, 
ne minume dubitatio de re non difficili relinqueretur. Eodem modo c. 19. 
$. 50. re ipsa explicata his uerbis: in qua intellegi necesse est eam 
esse naturam, ut omnia omnibus paribus paria respondeant, 
pergit iam sic: hane £oovouta» appellat Epicurus, id est aequabi- 
lem tributionem, ut explicata iam rei notione tamen positum Graecum no- 
men rursus noua interpretatione Latina reddiderit. cf. c. 39. $. 109. confu- 
gis ad aequilibritatem — sic enim toovoutav, si placet, appel- 
lemus. Similiter loquitur c. 20. $. 55. Hinc uobis exstitit primum illa 
fatalis necessitas, quam etu aguévgv dicitis, ut, quidquid acci- 
dat,idexaeternaueritate causarumquecontinuatione fluxisse 
dicatis., quibus in uerbis, tametsi propter personam, quam adloquitur, aliter 
orationem conformauit, tamen ei, qui librum legeret, rem admodum per- 
spicue proposuit, ut de Graeci uocabuli ui ac significatione dubitari plane 
non posset. Tum $. eadem pergit sic: Sequitur uavruxr) uestra, 
quae Latine diuinatio dicitur, ut notissumum uocabulum Graecum 
etiam in eius modi appellatione personae Latine reddere non dubitauerit, 
sicuti; hoc idem etiam multo uberius fecit in libro de diuinatione 
primo c. 1. $. 1. Uetus opinio est — uersari quandam inter ho- 
mines diuinationem, quam Graeci uavzuixnv appellant, id est 
praesensionemetscientiam rerum futurarum, ut illo loco hoc idem 

fecerit, quod multis locis in hoc ipso libro factum est ad quem nostra dis- 
putatio proprie pertinet. Etiam c.21.8.59. Ciceroin uerbis his: Zenonem, 
quem Philo noster coryphaeum appellare Epicureorum solebat, 
audiebam frequenter etc. quod usurpauerat nomen Graecum cory- 
phaei, mox ita reddit, uerbis: quum a principe Epicureorum ac- 
cepissem etc., ut pro coryphaei principis nomen reponat, non eius causa, 
quicum loquitur, sed causa eius, qui librum Graecae linguae minus gnarus le- 
gat. Tum c. 30.8. 83. legimus: Non pudet igitur physicum, id est 
speculatorem uenatoremque naturae, ab animis consuetu- 
dine inbutis petere testimonium ueritatis? ubi frustra fuerunt, 
qui uerba: id est speculatorem uenatoremque naturae, elicere 
uoluerunt. Neque enim sine idonea causa hoc ipso loco Cicero quid uox 
physici sibi uellet explicauit. Non minus S. 85. in uerbis his: Itaque 
in illis selectis eius breuibusque sententiis, quas appella- 
tis xvgéíag ÓóSag, haec, ut opinor, prima sententia est. satis 
aperte Cicero indicat quid Graeca uox x/gu«. ÓóZar sonet, id, quod alio 
loco, qui est in libro de finibus IL c. 7. $. 20. multo etiam copiosius 
fecit uerbis his: In alio uero libro, in quo breuiter conprehen- 
sis grauissumis sententiis quasi oracula edidisse sapientiae 
dicitur, scribit his uerbis, quae nota tibi profecto, Torquate, 
sunt: quis enim uestrum non edidicit Epicuri xvoéag óó£og, id 
est quasi maxume ratas, quia grauissumae sint ad beate 
uiuendum breuiter enuntiatae sententiae? ita tamen, ut ea, quae 
Cicero explicandorum Graecorum uerborum càusa scripsit, nullo modo in 
interpolationis suspitionem uocari possint. Etiam in altero de natura 
deorum libro Cicero in Graecis uocabulis explicandis eadem fere ratione 
" utitur, ut c. 18. $. 47., ubi haec uerba legimus: quumque duae formae 
praestantes sint, ex solidis globus — sic enim ogaigav inter- 
pretariplacet —,ex planis autem circulus aut orbis, qui xóxAogc 
Graece dicitur etc. et c. 20. $. 53. Infuma est quinque erran- 
tium terraeque proxuma stella Ueneris, quae Ooog0goc Graece, 
Lucifer Latine dicitur, quum antegreditur solem, quum sub- 
sequitur autem, "Eozegogc. c. 22. ;$. 58. legimus: natura mundi 


omnis motus habet uoluntarios conatusque et appetitiones;, 
quas óguaàg Graeci uocant etc. et paulo post: Talis igitur mens 
mundi quum sit ob eamque causam uel prudentia uel proui- 
dentia appellari recte possit — Graece enim zmóvow dici- 
tur — haec potissumum prouidet etc. De zovoíe conf. lib. I. 8, 
18., de óguoig autem Academicorum prior. II. 8, 24. de finibus III. 
7, 23, III. 14, 39. V. 6, 17. de officiis L. 28, 101. IL. 5, 18. Deinde 
huius lib. II. c. 25. S. 64. dicitur: Kg0»ogc enim dicitur, qui est idem 
Xoovog, id est spatium temporis. cf. c. 23. &. 66. Terrena autem 
— natura Diti patri dedicata est, qui Diues, ut apud Grae- 
cos HAovvov. Eodem libro c. 29. $. 783. in omnibus libris legimus: Uel- 
ut a te ipso hesterno die dictum est anum fatidicam zpó- 
voix» 8, Stoicis induci, id est prouidentiam. Non enim id potest 
offensioni esse, quum uideamus a Cicerone non solum totiens óguv aut 
ópuag eodem fere modo explicari, uerum etiam hoc ipsum rgovoteg no- 
men exponi saepius, ueluti lib. I. 8, 18. IL. 22, 58. néque inpedit appel- 
latio personae, ut iam supra uidimus, quo minus scriptor eius causa, qui 
librum legat, Graeca nomina interpretetur. Deinceps c. 37. S. 94. legi- 
mus similiter: non qualitate aliqua, quam zo:079v« Graeci uo- 
cant etc. Neque id, quod c. 43. $ 111. inuenimus scriptum: 
Has Graeci stellas Hyadas uocitare suérunt 

a pluendo: sev» enim est pluere: nostri inperite suculas, 
quasi a subus essent, non ab imbribus nominatae., quo in loco 
nuper etiam haesitatum est a criticis, offensionl esse potest, si considera- 
mus quotiens in his ipsis de philosophia libris Cicero in Graecis uocabu- 
lis interpretandis ita uersatus sit, ut non semel, sed iterum similiter in 
uno eodemque loco idem uocabulum explanauerit. Adde huc ex Cice- 
ronis Árateis, quae infra c. 44. $. 114. leguntur: Antecanem, 
llooxíco» Graio qui nomine fertur. Etiam in tertio de natura 
deorum libro hanc eandem rationem in Graecis uocabulis reddendis Ci- 
secutus est, uelut c. 6. $. 15. consilium illud inperatorium fuit, 
quod Graeci ozgevzzyzguc appellant etc. et c. 11. $. 28. estque 
in ea iste quasi consensus, quam cvumcdSsuav Graeci uocant. 

conf. lib. de diuinatione II. 14, 34. II. 60, 124. II. 69, 142., quibus 
locis similiter haec eadem uox Graeca uerbis Latinis redditur... Haec igi- 
tur qui reputauerit, non facile eius modi locis offendetur, in quibus 
Graeca uocabula tam saepe et tam copiose a Cicerone Latinis uerbis ex- 
ponuntur, ut nobis, qui Graecae linguae gnari sumus, eius modi expositio- 
"nes, maxume frequentiores, paene molestae esse uideantur. 

Idem studium Graeca uocabula ad uerbum Latine reddendi etiam in 
ceteris Ciceronis de philosophia libris, ut iam supra diximus, satis con- 
spicuum est. Et in Academicorum quidem post. lib. I. 8, 30. legi- 
mus: Hanc ille :óüéev appellat, iam a Platone ita nominatam, 
nos recte speciem possumus dicere. conf. Disput. Tusc. lib. I. 
24, 58. Tum in Academicorum post. lib. I c. 8. $. 32. dicitur: Uer- 
borum etiam explicatio probabatur, id est, qua de 'causa 
quaeque essent ita nominata, quam éevuuoAoyta» appellabant, 
ad quem locum uberior eiusdem uerbi expositio conferri potest, quae legi- 


tur in Topicis 8, 35. Multa etiam ex notatione sumuntur. Ea. 


est autem, quum ex ui nominis argumentum ducitur, quam 
Graeci éruuoAoyíav uocant, id est, uerbum ex uerbo, uerilo- 
quium, nos autem nouitatem uerbi non satis apti fugientes 
genus hoc notationem appellamus, quiasunt uerba rerum 
notae. Deinceps l supra c. l1, 40. quos (sensus) iunctos esse cen- 
suit e quadam quasi inpulsione oblata extrinsecus, quam 
ille gavcactav, nos uisum appellemus licet, et paulo post $ 41. eodem 
modo Graecum uerbum xeveAznzóv explicatur. Conf. de his Academi- 
corum prior. II. 6, 18. In Academicorum prior. lib. IL. 5, 15. si- 
militer Graeca uox &geveíc uberius explicatur et 7, 292. &»votet noti- 
tiae dicuntur, de quibus conferri etiam potest Acad. prior. II. 10, 30. 
Top. 7, 31. de finibus III. 6, 21. Disput. Tusc. I. 24, 57. Sic 
Cieero etiam quod in Academicorum prior. IL 9, 27. óóyucsa 
per decreta interpretatus posuerat, repetit rursus $. 29. et cete- 
rorum uerborum Graecorum, quibus utitur, plerumque non solum "uim 
ac potestatem Latine ponit, uerum etiam uerbum e uerbo exprimere studet, 
ut appareat eum etiam iis, qui linguae Graeci ignari essent, satis 

facere uoluisse, ut c..6. 6. 17. et o. 102:6. 81. et' c. 47. $. 145.; ubi 
xav&Amyuw ad uerbum uoce conprehensionis reddere studet, quam- 
quam, si rem ipsam spectamus, uerius cognitio aut perceptio dici po- 
terat, eaque uocabula, quae quis primis elementis litterarum Graecarum 
inbutus intellegere facile poterat, diligenter Latinis uerbis reddit, ueluti 
c. 18. $. 59., ubi legimus: Ex his illa necessario nata est émoy5y, 
id est adsensionis retentio, et c. 24. 8. 15., ubi sophismata ex- 
ponuntur fallaces conclusiunculae, et c. 29. $. 93., ubi rovyoGeuw esse 
Latine quiescere dicitur, et $. 95., ubi &&epe per ecfatum exprimi- 
.tur, et quae alia id genus multa sunt, conf. de hoc uocabulo, quod ultimo 
loco posui, Disput. Tusc. L' 7, 14. de fato 1, 1. 10, 21 sq. 

Etiam in libris, qui sunt de finibus bonorum et malorum, 
:M. Tullius uocabula Graeca semper ita Latinis reddere studet, ut, siue 
uno uocabulo utitur siue pluribus, tamen non solum uis et potestas uer- 
borum, uerum etiam propria uocabulorum significatio accurate exprimatur, 
qua de re ipse se laudari facit a Q. fratre libro V extremo, et in his quo- 
que libris tam diligenter uersatur in ea re, ut saepe ad uerbum omnia 
explicet, uelut lib. IIL. 16, 52. Ut enim, inquit, nemo dicit in 
regia regem ipsum quasi productum esse ad dignitatem — id 
est enim z7rgopyyuévov —, sed eos, qui in aliquo honore sunt, 
quorum ordo proxume accedit, ut secundus sit, ad regium 
principatum, sic in uita non ea, quae priore loco sunt, sed 
ea, quae secundum locum obtinent, zgonyuévo, id est producta 
nominentur: quae uel ita appellemus — id erit uerbum e 
uerbo — uel promota et remota uel, ut dudum diximus (III. 
15, 51.sq.), praeposita uel praecipua et illa reiecta: re enim 
intellecta in uerborum usu faciles esse debemus, conf. lib. 
III. 26, 172. | 

Eandem rationem M. Tullius etiam in Disputationum Tuscula- 
narum libris secutus est, ut Graeca uocabula fere ad uerbum interpre- 
tari Latine studeret, quod studium ipsum quibusdam locis criticis offen- 
sioni fuit; ueluti lib. III. 27, 65., ubi uerba: Quid ille Terentianus 
ipse se poeniens, id est écvzóv vuuiogoUuevoc? P. Manutio et D. Lam- 

bino de interpolatione iniuria erant suspecta. Uoluerunt enim uerba: id 
est Éavzóv ciuepovlusvoc, omitti, quae Cicero omittere propterea 
non potuit, quod his omissis inscriptio fabulae, quae re uera erat Heau- 
ton timorumenus non satis exstitisset. Sie Cicero idem fecit, quod 
alis quoque locis multis, ut explicationem Graeci uerbi ante poneret, et 
tum demum Graecum nomen, quod erat eius rei, de qua dixit, proprium 
adderet, neque quidquam in illo loco omittendum est. Eodem studio du- 
ctus M. Tullius etiam in Disput. Tusc. lib. V. 3, 7. sic orationem suam 
conformauit: Itaque et illos septem, qui a Graecis eogot, sa- 
pientes a nostris, et habebantur et nominabantur, et multis 
ante saeculis Lycurgum, cuius temporibus Homerus etiam 
fuisse ante hanc urbem conditam traditur, et iam heroicis 
aetatibus Ulixem et Nestorem accepimus et fuisse et habi- 
tos esse sapientis: quo quidem in loco nuper Herm. Sauppe haesi- 
tauit atque iniuria uerba: qui a Graecis cogoí, sapientes a no- 
stris, et habebantur et nominabantur, in interpolationis suspitio- 
nem adduxit. Nam facile apparet quod post. uerba: qui a Graecis 
cogor, adiungitur: sapientes a nostris, magis ad uerbi Graeci inter- 
pretationem quam ad uerba, quae sequuntur et habebantur et nomi- 
nabantur, pertinere: quamquam quum per se hoc etiam ad Romanos 
una referri posset, nihil causae fuit, quam ob rem de omnium librorum 
seriptura hoc loco dubitaretur, itaque M. Seyffertus summo iure ea 
uerba nuper tutatus est. 

Idem studium Graeca uocabula ita interpretandi, ut etiam ii, qui. 
Graecae linguae minus gnari esse uiderentur, tamen ueram uerborum uim 
agnoscerent, apparet etiam in illis libris, qui sunt de diuinatione, quo in 
genere iam supra uidimus lib. I. 1, l. diei: uersari quandam inter 
homines diuinationem, quam Graeci uevrixzv appellant, id 
est praesensionem et scientiam rerum futurarum, quo quidem loco 
superuacanea uideri possunt uerba extrema: id est praesensionem et 
scientiam rerum futurarum, quae tamen in accurata eius rei, de qua 
agitur in his libris, definitione minume in interpolationis suspitionem uo- 


canda sunt. Satis copiosa est etiam Ciceronis oratio lib. II. 44, 92. illi 

orbes, qz1 caelum quasi medium diuidunt et aspectum nostrum 
definiunt, qui à Graecis oógíCovrec nominantur, a nobis finientes 
rectissume nominari possunt, ut nihil tamen ei superuacaneum esse 
uideatur, qui eius morem modumque dicendi cognitum habet. Etiam eodem 
libro 57, 118., ubi habemus haec uerba: Demosthenes quidem, qui ab- 
hinc annos trecentos fuit, iam tum VYTEE T TIT Pythiam dicebat, 
id est quasi cum Philippo facere, quo quidem in loco extrema uerba: 
id est quasi cum Philippo facere, eo facilius suppositicia uideri pos- 
sunt, quia ilico dicitur: Hoc autem eo spectabat, ut eam a Phi- 
lippo corruptam diceret, ex quo licet existumare in aliis quo- 
que oraculis Delphicis aliquid non sinceri fuisse. Nam ex istis 
uerbis facile etiam is, qui quid esset quAuziLew ignorabat, quid ea uoce 
significaretur intellegere poterat. Sed non minore tamen iure illa uerba 
retinebimus quam seruanda uox Delphicis est post oraculis, quam nuper 
Maduigius eiiciendam esse pronuntiauit. Neque enim de aliis oraculis 
praeter ea, quae edebantur Delphis, agitur hoc loco, ut uox Delphicis 
minume superuacanea esse videatur. Uerba enim: ex quo licet existu- 
mare in aliis quoque oraculis Delphicis aliquid non sinceri 
fuisse, hoc sibi uolunt: hinc potest intellegi in aliis quoque oraculis 
Delphicis praeter ea, quae Pythia a Philippo corrupta edidisset, aliquid 
non sinceri fuisse. 

Haec ego aliquanto longius persecutus sum, ut uniuersa ratione, qua 
Cicero in reddendis uocabulis Graecis in his de philosophia libris usus 
est, explicata facilius iudicari posset, quo iure critic ea, quae in eius 
modi locis superuacanea ipsis uiderentur, remouere uoluissent. Nam si us- 
quam cauere debemus, ne ea, quae ab ipso auctore profecta sunt, uerba 
sine idonea causa in dubium uocemus, hic.ea «est cautione opus. Reli- 
quum iam est nihil aliud. nisi ut hoc loco pronuntiem me in harum ad- 
notationum parte altera p. 8 sq. omisisse Plauti locum de Poenulo 
act. L sc. 3. v. 81.,, quem locum iniuria ne. Ferd. quidem Handius in 
Tursellini uol IIL p. 400 sq. in partem uocauit. Sed quum de hac 
eadem causà mox alio loco mihi dicendum sit, huius rei disceptationem 
in illud tempus differam et tantum modo hic commemorabo in: eadem 

adnotationum parte p. 20, 17. librarii errore aptius pro aptior scriptum 
esse; 

lam venio ad eam rem, quae mihi hanc scribendi operam inposuit. 
Indicandam enim est quo euentu Commilitones hoc anno de praemiis 
eruditionis concertauerint. 


Ac Theologorum quidem Ordo splendidissumus haec ad nos rettulit: "Quae- 
stionem a Theologorum Ordine propositam: ' Quo iure ecelesia paedobaptismo wuta- 
iur; duo exstiterunt qui soluerent, prior quidem commentatione inscripta: Oc 
óvváut9& Ti xaT Tzc GÀr9tac etc. 2. Cor. 18, 8., posterior uero disputatione 
eui inscripsit: Ov vustc éEeAé&aoO ue etc. To. 15, 16. Utraque commentatio dili- 
gentiae, industriae, eruditionis specimen dedit tam laudabile, utraque,suis ac pecu- 
liaribus uirtutibus adeo eminuit, ut utraque pretio digna iudicaretur. Uerum 
quum alterutra tantum pretio ornari posset, diffieile profecto uisum est decernere, 
utra praeferenda esset. Prioris quidem commentationis auctor iudicium in rebus 
indagandis adhibuit tam acre operamque dedit ut uia ac ratione procederet, deni- 
que omnes quaestionis partes tam aequabili modo et stilo tam facili tractauit, ut, 
quamuis non nullis in locis acriter potius quam aceurate iudicauisset, tamen pretio 
dignior haberetur. Alterius uero commentationis auctor, etsi caute ac moderate 
processit ac magis in scriptis theologicis uersatum sese exhibuit, tamen et rei in- 
dagandae subtilitas et stili Latini puritas non nunquam desiderata est, quam ob 
rem commentatio haec illi postponenda fuit. Nihilo minus idem auctor tantam 
exhibuit doctrinam atque diligentiam, ut et publica laude dignissumus iudicare- 
tur et summis rerum Academicarum curatoribus ad praemium insigne percipien- 
dum commendaretur. 

Reclusis seidis inuentus est auctor commentationis pretio ornandae 


CAROLUS AUGUSTUS KALICH, 


tum temporis theologiae studiosus, nune theologiae candidatus, 


auctor alterius commentationis 
] ERWINUS BARO DE BERNEWITZ, 
theologiae studiosus.*' 


Ordini Iure consultorum, qui hane quaestionem proposuerat: ' Ziaminetur 
num propter moram ab altera, contrahentium parte factam. alteri a, contractu vece- 
dere liceat, una tradita erat dissertatio his uerbis inscripta: ' Z7oneste uiuere, alte- 
rum non laedere, suum cuique tribuere Huius libelli scriptor quamquam Ordini 
grauissumo, in prima maxume parte dissertationis suae, laudabilem diligentiam 
et accuratam rei cognitionem probauit, tamen praemio jpso dignus existumatus non 
est, quod neque argumentum quaestionis ab omni parte absoluerat neque in enu- 
cleandis eorum, quos secutus est, sententiis omnia recte atque ordine persecutus 
erat quodque quo usus erat sermo aliquotiens reprehendendus erat. Ceterum au- 
ctori libelli propter operam et curam, quam in litterarum studiis posuisse existu- 
matus est, ab Ordine Iure consultorum laudatio publica decreta est. Soeidula 
aperta auctor inuentus est 


Jd-i:-— 


EDWINUS LEUTHOLD 
studiosus iuris. 

Ab Ordine Medicorum binae quaestiones propositae erant, de quarum altera 
certatum non est. De altera, quae erat sie proposita: "Nach einer newern 
Ansicht (Schrón) soll die Hornschicht der. Epidermis micht aus «den | Zellen. des 
rete Malpigli, sondern aus dem zelligen Ueberzug der Horndrüsen hervorgehen. 
Jiese Annahme soll einer  sachichen Kritik unterworfen werden?" duobus 
libellis certatum est. Horum libellorum auctores ambo rationes anatomicas, 
quae in quaestionem uocabantur, sua ipsorum opera exploratas et diligenter 
perquisitas ita exposuerunt, ut quod ipsi inuenerunt a nullo, qui posthac 
eandem. rem tractabit, neglegi aut contemni possit. Quum in ipsa re explo- 
randa et perscrutanda similes sint hi libelli, tamen alio quodam modo inter se ' 
differunt. Nam eo libro, qui ita inscriptus est: * Jer Irrthum dst. viel leichter zw 
erkennen als die. Wahrheit zu finden; ea, quae inuenta ab auctore sunt aut adhue 
exploranda uidentur, multo maiore perspicuitate et acumine exposita sunt, ita ut 
Ordo gratiosissumus non dubitauerit huius libelli scriptori praemium tribuere. 
Seidula aperta inuentus auctor est 


HENRICUS AUFFHAMMER 
medicinae studiosus. 


Ut tamen etiam auctori alterins libelli, qui ita inscriptus est: 'Agrum anato- 
micum iterum atque iterum iterawi; merita laus non deesset, Ordo Medicorum a 
summis rerum Academicarum curatoribus petere statuit, ut huic quoque scriptori 
aliquod pretium concedatur. 


Ordini Philosophorum una tradita dissertatio est, quae argumentum ab 
altera classe Ordinis amplissumi propositum :. ^ /n welchem: Verháltniss steht 
Hervbart's Begründung. der. Ethik durch aesthetische Urtheile zu. Schillers | Idee 
einer  aesthetischen — Erziehung | des |. .Menschengeschlechtes?" tractandum — susce- 
perat. Auctor eius libeli, qui his uerbis inseriptus erat: "Die philoso- 
phirende | Vernunft. kann. sich weniger Entdeckungen rühmen, die der Sinn micht 
schon geahndet und. die Poésie nicht schon geoff enbaret hátte;" ingenio quidem satis 
ualuisse, sed parum studii operaeque in iis rebus cognoscendis, quas explicandas 
susceperat, posuisse nec ea diligentia, qua par erat, libellum conseripsisse existu- 
matus est, ut Ordo amplissumus ei praemium concedere dubitauerit. 


lam argumenta, quae in annum, qui instat, ad praemia consequenda pro- 
ponuntur, haee nobis indieanda sunt: 


Àb Ordine Theologorum hoe proponitur: 
Quaenam sit sapientiae in libris lobi et Prouerbiorum praedicatae. natura, à 
ec ponatur. 


ab Ordine Iure consultorum: 

JEntwickelung der juristischen Natur des Erbverzichts im deutschen Recht, 
concessa, quum de argumento Germanico agatur, uenia, uf praeter morem etiam: 
lingua Germanica tractari possit. 

ab Ordine Medicorum: 
G'eschichte der Diphtheritis faucium seit Bretonneau. 


ab Ordinis philosophorum prima classe proponitur: 

Kponatur. qua. auctoritate M. Tullii Ciceronis oratio de pace post C. Julii 
Caesaris mortem a. d. XVI. Kal.-Aprilis a. p. u. c. DCCX. habita a. Cassto 
Dione lib. historiarum X .LILI. c. 235—899. relata esse uideatur. 


ab eiusdem Ordinis classe altera: 

Psychologische Entwickelung der .:Lehre vom. Willen, in kritischer Berück- 
sichtigung der vornehmsten neuern Ansichten. und in Darlegung der wesentlichen 
Beziehungen zu den ethischen. Wissenschaften. 
ab eiusdem Ordinis classe tertia: 

Darstellung. der. Hauptsátze der Eliminationstheorie nach. den von Herrn 
Kronecker in den. Monatsberichten der Berliner Akademie der. Wissenschaften vom 
21. December 1865 gegebenen Andeutungen. 


His argumentis propositis, Commilitones humanissumi atque ornatissumi, 
iam habetis in quo uires uestras experiri studiorumque diligentiam et assiduita- 
tem nobis probare possitis. Speramus autem fore, ut in singulos annos hoc ipsum 
certandi studium crescat atque efflorescat. Eos autem, qui anno, qui instat, in hoc 
certamen descendere statuerunt, rogatos uolumus, ut scripta, quae ad nos dabunt, 
adiunetá seidulà obsignatá, quae nomen auctoris contineat dictoque eodem quo 
scriptum, nofata sit, ante Kalendas Augustas proxumi anni decanis tradant. 


P. P. Lipsiae die mens. Nouembr. primo a. MDOCCLXUIII. 

